**РЕПУБЛИКА СРБИЈА**

**ОПШТИНА РАЧА**

**СКУПШТИНА ОПШТИНЕ**

**Број: 020-35/2025-I-01**

**Дана: 17.06.2025. године.**

**Рача**

На основу члана 32. став 1. тачке 4) Закона о локалној самоуправи (“Сл. гласник РС“, бр. 129/2007, 83/2014 – др. закон, 101/2016 – др. закон, 47/2018 и 111/2021 – др. закон), члана 20. Закона о социјалној заштити („Сл. гласник РС“, бр. 24/2011 и 117/2022 – одлука УС) и члана 40. став 1. тачке 4) Статута општине Рача („Службени гласник општине Рача“, бр. 3/19), Скупштина општине Рача, на седници одржаној дана 17.06.2025. године, на предлог Општинског већа општине Рача, донела је:

**О Д Л У К У**

**О УСВАЈАЊУ ПРОГРАМА УНАПРЕЂЕЊА СОЦИЈАЛНЕ ЗАШТИТЕ У ОПШТИНИ РАЧА ЗА ПЕРИОД ОД 2025. ДО 2030. ГОДИНЕ**

Члан 1.

Овом Одлуком усваја се Програм унапређења социјалне заштите у општини Рача за период од 2025. до 2030. године.

Члан 2.

Саставни део ове Одлуке је текст Програмa унапређења социјалне заштите у општини Рача за период од 2025. до 2030. године.

Члан 3.

Ова Одлука ступа на снагу осмог дана од дана објављивања у Службеном гласнику општине Рача.

**ПРЕДСЕДНИК**

**СКУПШТИНЕ ОПШТИНЕ РАЧА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Ненад Савковић, с.р.**

Одлуку доставити:

* Председнику општине Рача;
* Начелнику Општинске управе општине Рача;
* Шефу Одељења за општу управу, друштвене делатности, заједничке и инспекције послове;
* Одељењу за привреду, пољопривреду, буџет и финансије;
* Центру за социјални рад за општине Баточина, Рача и Лапово „Шумадија“ Баточина;
* Архиви.